open-index/open-wikipedia-markdown huggingface dataset:
დნიპროპეტროვსკის ოლქი

thumb|250px
**დნიპროპეტროვსკის ოლქი** () — ოლქი ცენტრალურ უკრაინაში, ქვეყნის ყველაზე მნიშვნელოვანი სამრეწველო რეგიონი. ოლქის დედაქალაქია დნიპრო. ოლქის მნიშვნელოვანი ქალაქებია: დნიპრო, კრივი-რიჰი, კამიანსკე და ნიკოპოლი.

* დედაქალაქი — 1 (დნიპრო)
* რაიონები — 22;
* დასახლებები — 1504;
** სოფლები — 1438;
** ქალაქები — 66;
* სასოფლო საბჭო — 288.

## დემოგრაფია 
2004 წლის აღწერით ოლქის მოსახლეობა შეადგენს 3,493,062 მოსახლეს, რომელიც მთელი უკრაინის მოსახლეობის 5.3%-ია. 

2001 წლის აღწერით, დნიპროპეტროვსკის ოლქში შემდეგი ეთნიკური ჯგუფის ხალხი ცხოვრობს:

* უკრაინელები - 79.3%,
* რუსები - 17.6%,
* ბელარუსები - 0.8%,
* ებრაელები - 0.4%,
* სომხები - 0.3%,
* აზერბაიჯანელები - 0.2%,
* მოლდოველები - 0.12%,
* ბოშები - 0.11%,
* თათრები - 0.11%,
* გერმანელები - 0.11%,
* სხვები - 0.95%;

მშობლიური ენები:
* უკრაინული ენა – 67%, 
* რუსული ენა – 32%,
* სხვა ენები – 1%.

კატეგორია:უკრაინის ოლქები
დიდი ხავლეთის ღვთისმშობლის ეკლესია

300px|მინი
**დიდი ხავლეთის ღვთისმშობლის ეკლესია** - არქიტექტურული ძეგლი ხაშურის მუნიციპალიტეტის სოფელ დიდ ხავლეთში, მდებარეობს სოფლის სამხრეთ-დასავლეთით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (7X4,1 მ), ნაგებია ნატეხი ქვით. დაზიანებულია. ნახევარწრიულ აფსიდში ორი პატარა სწორკუთხა ნიშია. დასავლეთ კედელზე შემორჩენილია სარკმლის წირთხლის ფრაგმენტი, ხოლო მიწიდან 1,8 მეტრის სიმაღლეზე - შეკიდული საბჯენი თაღის კრონშტეინი.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
თაგვეთის ღვთისმშობლის ეკლესია

250px|მინი
**თაგვეთის ღვთისმშობლის ეკლესია** — ეკლესია  ხაშურის მუნიციპალიტეტის სოფელ თაგვეთში, მდებარეობს სოფლის აღმოსავლეთით 300-400 მ-ზე, მუხნარში. თარიღდება ფეოდალური ხანით. ეკლესია დანგრეულია, შემორჩენილია მხოლოდ ნახევარწრიული აფსიდის სამხრეთის მხარე. 

ამჟამად ნაეკლესიარზე ახალი ეკლესია დგას. ეკლესია დარბაზულია (8X5,2 მ)  ეკლესიის მახლობლად აღმოჩნდა ქვიშაქვის ორნამენტირებული ფილა - ძველი ეკლესიის კანკელის ნაწილი. ფილაზე სიბრტყეში შეღრმავებით ორ გლუვ ლილვს შორის მოქცეული ჩუქურთმაა ამოკვეთილი. ორნამენტი შედგენილია ნასკვებით გადაბმული წრეებით, რომლებშიც ვარდულია ჩასმული. სტილისტური ნიშნებით ფილა IX-X სს-ით თარიღდება.  

## ლიტერატურა
კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ოსიაურის ციხე

მინი|250პქ
**ოსიაურის ციხე** — არქიტექტურული ძეგლი ხაშურის მუნიციპალიტეტის სოფელ ზემო ოსიაურში, სოფლის ცენტრში. აშენებულია XVII-XVIII საუკუნეებში. ნაგებია ნატეხი ქვით. გეგმით კვადრატული (10X10 მ) ციხის გალავანში ნახევარწრიული სათოფურებია. შესასვლელი ჩრდილოეთიდანაა. გალავნის ოთხივე კუთხეში თითო გოდოლი დგას. 

## ლიტერატურა
## რესურსები ინტერნეტში
*

კატეგორია:ხაშურის მუნიციპალიტეტის ციხესიმაგრეები
ზემო ოსიაურის ზღუდერის წმინდა გიორგის ეკლესია

მინი|მარჯვნივ|ზემო ოსიაურის ზღუდერის წმინდა გიორგის ეკლესია
**ზემო ოსიაურის ზღუდერის წმინდა გიორგის ეკლესია** — არქიტექტურული ძეგლი ხაშურის მუნიციპალიტეტის სოფელ ზემო ოსიაურში, მდებარეობს სოფლის აღმოსავლეთ ნაწილში. თარიღდება გვიანდელი ფეოდალური ხანით. ეკლესია დარბაზულია (10,3X5,8 მ), ნაგებია ნატეხი ქვით. შესასვლელი სამხრეთითაა. ნახევარწრიული აფსიდის სარკმლის ორივე მხარეს თითო ნიშია. დასავლეთით, სამხრეთითა და ჩრდილოეთით თითო სარკმელია. დარბაზი გადახურულია ცილინდრული კამარით, რომლის საბჯენი თაღი პილასტრებს ეყრდნობა. აღმოსავლეთ ფასადზე სარკმლის ზემოთ გამოსახულია ქვის რელიეფური ცხვრის თავი, ხოლო უფრო ზევით - რელიეფური ჯვარი.

ეკლესიის სამხრეთ-დასავლეთით 8 მეტრზე დგას ქვიშაქვის კვადრებით ნაგები, ცილინდრული კამარით გადახურული სამრეკლო (3,9X3,9 მ), რომელსაც აღმოსავლეთით და დასავლეთით თაღიანი შესასვლელი აქვს. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ. 

## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
მიწობის ნაეკლესიარები

**მიწობის ნაეკლესიარები** — ხაშურის მუნიციპალიტეტის სოფელ მიწობში შემორჩენილია რამდენიმე ნაეკლესიარი:

***ნათლისმცემლის ეკლესია*** - მდებარეობს სოფლის სამხრეთ-დასავლეთით 200 მეტრზე, მდინარე მიწობელას მარცხენა ნაპირზე.  ეკლესია ნაგები იყო ქვიშაქვის არაწესიერი წყობით. შემორჩენილია მხოლოდ აღმოსავლეთ კედლის მცირე ნაწილი. ამჟამად აქ სანთლის დასანთები მცირე ნიში დგას. 

***წმინდა გიორგის ეკლესია*** - მდებარეობს სოფლის აღმოსავლეთით 100 მეტრზე. ფერდობზე. ნაგებობის გეგმა არ იკითხება.

***წმინდა მარინეს ეკლესია*** - მდებარეობს სოფლის აღმოსავლეთით, ფერდობზე. გეგმა არ იკითხება. ეკლესიის მხოლოდ ნანგრევებია შემორჩენილი. ნაეკლესიარზე ხეები და ბუჩქებია ამოსული. ირგვლივ რამდენიმე ქვიშაქვაა, რომელთაგან ერთ-ერთი გამოყენებულია ნიშად. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990 წ. 

კატეგორია:ხაშურის მუნიციპალიტეტის ტაძრები
ხარკივის ოლქი

thumb|250px

**ხარკივის ოლქი** () — ოლქი აღმოსავლეთ უკრაინაში. 

## დემოგრაფია 
2001 წლის აღწერით, ხარკივის ოლქის მოსახლეობა შეადგენს 2,895,800 მოსახლეს, მათგან 1,328,900 (45,9%) მამაკაცია, ხოლო 1,566,900 (54,1%) – ქალი.

ამავე წლის აღწერით, ხარკივის ოლქში ცხოვრობენ შემდეგი ეთნიკური ჯგუფის ხალხი:
* უკრაინელები - 70.7%,
* რუსები - 25.6%,
* ბელარუსები - 0.5%,
* ებრაელები - 0.4%,
* სომხები - 0.4%,
* აზერბაიჯანელები - 0.2%,
* ქართველები - 0.15%,
* თათრები - 0.14%,
* სხვა - 2.1%,;

მშობლიური ენები:
* უკრაინული 53.8%, 
* რუსული 44.3%,
* სხვა ენები 1.9%.

## სქოლიო
კატეგორია:უკრაინის ოლქები
დიდი ხავლეთის წმინდა მარინეს ეკლესია

**დიდი ხავლეთის წმინდა მარინეს ეკლესია** - არქიტექტურული ძეგლი ხაშურის მუნიციპალიტეტის სოფელ დიდ ხავლეთში, მდებარეობს სოფლის აღმოსავლეთით ცაცხვნარში. თარიღდება ფეოდალური ხანით. ეკლესია დარბაზულია (7,8X5,9 მ)ნაგებია ქვიშაქვით. თითქმის მთლიანად დანგრეულია. შემორჩენილია დაახლოებით 0,7 მ სიმაღლეზე ნახევარწრიული აფსიდის სამხრეთი გვერდი და დარბაზის სამხრეთი კედლის აღმოსავლეთი ნაწილი. ირგვლივ მობნეულია საპირე ქვები, ერთ-ერთი დიდი ზომის ქვა სარკმლის ღიობის ძირია. 

## ლიტერატურა
კატეგორია:ხაშურის მუნიციპალიტეტის ტაძრები
მიწობის წმინდა სტეფანეს ეკლესია

**მიწობის წმინდა სტეფანეს ეკლესია**, ***გოლას საყდარი*** — არქიტექტურული ძეგლი ხაშურის მუნიციპალიტეტის სოფელ მიწობში, მდებარეობს სოფლის სამხრეთით 1,5 კმ-ზე, მთის ფერდობზე. სტილისტური ნიშნებით თარიღდება IX-X საუკუნეებით.  ეკლესია დარბაზულია (9,7X5,8 მ) ნაგებია ნატეხი ქვითა და ქვიშაქვის კვადრებით. ეკლესიას სამი თაღოვანი შესასვლელი აქვს: სამხრეთით, დასავლეთით და ჩრდილოეთით. ნალისებრი აფსიდის ღერძზე ფართო თაღოვანი შეწყვილებული სარკმელია. სარკმლის გვერდებზე ორ-ორი ნიშია, რომელთაგან სამში კიდევ თითო პატარა სწორკუთხა ნიშია. აფსიდის ჩრდილოეთ ნაწილში ნიშებს ზემოთ კედლის სისქეში მოწყობილია პატარა სამალავი. დარბაზის გრძივი კედლების აღმოსავლეთ ნაწილში და დასავლეთ კედლის კუთხეებში კრონშტეინებზე დაყრდნობილი ორსაფეხურიანი შეკიდული პილასტრებია. გრძივი კედლების დასავლეთის მონაკვეთი ორჯერ მეტია აღმოსავლეთისაზე. პილასტრების პირველ საფეხურზე კედლის დეკორატიული თაღები იყო გადაყვანილი, ხოლო მეორეზე კამარის საბჯენი თაღები. 

აღმოსავლეთ ფასადზე სარკმლები მოჩარჩოებულია გრეხილი ლილვით. ჩრდილოეთ კუთხეში ქვემოთ პატარა შეღრმავებული ჯვარია. დასავლეთ ფასადზე, შესასვლელის თავზე გამოსახულია სამსაფეხურიან ბაზისზე მდგარი რელიეფური ჯვარი. სამხრეთი შესასვლელი გადახურულია დიდი ზომის ნახევარწრიული ქვით, რომელიც ზემოდან გრეხილი ლილვითაა შემკული. 

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:IX საუკუნის ეკლესიები
ივანო-ფრანკივსკის ოლქი

thumb|250px

**ივანო-ფრანკივსკის ოლქი** () — ოლქი დასავლეთ უკრაინაში. მისი დედაქალაქია ივანო-ფრანკივსკი. 2008 წლის მონაცემებით ოლქში ცხოვრობს 1,381,700 მოსახლე.

## რესურსები ინტერნეტში
* Ivano-Frankivsk Oblast official site 
* Oblast council official site 

კატეგორია:უკრაინის ოლქები
კიევის ოლქი

thumb|250px
**კიევის ოლქი** () — ოლქი ცენტრალურ უკრაინაში. მისი დედაქალაქია კიევი. კიევის ოლქის სრული ფართობი შეადგენს 28,100კმ2-ს. 2009 წლის აღწერით ოლქში ცხოვრობს 1,727,800 მოსახლე. 

* დედაქალაქი — კიევი
* რაიონები — 25;
* დასახლებები — 1183;
** სოფლები — 1127;
** ქალაქები — 56;
* სოფლის საბჭოები — 605.

## რესურსები ინტერნეტში
* kyiv-obl.gov.ua  – Official website of Kyiv Oblast Administration 
* patent.net.ua – Symbols of Kyiv Oblast
* Wormwood Forest – a *commercial* site, however, containing free-access Chernobyl-related maps and photogallery 
* Kyiv Oblast from website Ukraine-CityGuide  
*Kyiv real estate -  a noncommercial site with detailed information on all residential complexes of Kyiv Oblast  
* Kyiv Oblast from website Ukraine-CityGuide  
* The Official Site of the Radomysl Castle 


კატეგორია:უკრაინის ოლქები
მსოფლიოს ჩემპიონატი ფრენბურთში ვაჟთა შორის

1948 წლის კონგრესზე ფრენბურთის საერთაშორისო ფედერაციამ მიიღო გადაწყვეტილება ჩაეტარებინა მსოფლიოს ჩემპიონატი ვაჟთა გუნდებს შორის. ჩემპიონატის ჩატარების სისტემა ხშირად იცვლებოდა. 1960 წლამდე ჩემპიონატში უშვებდნენ ყველა მსურველ გუნდს, შემდეგ 24 გუნდს ვაჟთა და 16 - ქალთა ჩემპიონატში (1974 წლიდან ქალებშიც 24 გუნდი). ფრენბურთის განვითარებამ მოითხოვა შესარჩევი ტურნირების ჩატარებაც. გარდა გუნდების რაოდენობისა იცვლებოდა ჩემპიონატის ჩატარების სისტემაც. გამოყენებული იყო როგორც წრიული, ასევე შერეული სისტემებიც. 

## ჩემპიონები და პრიზიორები, ვაჟები 
! style="background: #ddffdd;"|#
! s! style="background: #ddffdd;"|წელი 
! s! style="background: #ddffdd;"|ჩატარების 
ადგილი
! s! style="background: #ddffdd;"|მონაწილეთა  
რაოდენობა
! s! style="background: #ddffdd;"|პირველი 
ადგილი
! s! style="background: #ddffdd;"|მეორე 
ადგილი
! s! style="background: #ddffdd;"|ფინალური  მატჩის 
შედეგი 
! s! style="background: #ddffdd;"|მესამე 
ადგილი
|----
|I
|1949
|
|10
|
|
|ტურნირი
|
|----
|II
|1952
|
|11
|
|
|ტურნირი
|
|---
|III
|1956
|
|24
|
|
|ტურნირი
|
|----
|IV
|1960
|
|14
|
|
|ტურნირი
|
|----
|V
|1962
|
|21
|
|
|ტურნირი
|
|---
|VI
|1966
|
|22
|
|
|ტურნირი
|
|----
|VII
|1970
|
|24
|
|
|ტურნირი
|
|---
|VIII
|1974
|
|24
|
|
|ტურნირი
|
|---
|IX
|1978
|
|24
|
|
|3-0 (15-10, 15-13, 15-1)
|
|---
|X
|1982
|
|24
|
|
|3-0 (15-3, 15-4, 15-11,)
|
|---
|XI
|1986
|
|16
|
|
| 3-1 (12-15, 15-11, 15-8, 15-12)
|
|---
|XII
|1990
|
|16
|
|
|3-1 (12-15, 15-11, 15-6, 16-14)
|
|-----
|XIII
|1994
|
|16
|
|
|3-1 (15-10, 11-15, 15-11, 15-1)
|
|-----
|XIV
|1998
|
|24
|
|
|3-0 (15-12, 15-65, 15-10)
|
|-----
|XV
|2002
|
|24
|
|
|3-2 (23-25, 27-25, 25-20, 23-25, 15-13)
|
|-----
|XVI
|2006
|
|24
|
|
|3-0 (25-12, 25-22, 25-17)
|
|-----
|XVIII
|2010
|
|
|
|
|
|
|-----
|}

## ლიტერატურა 
* სპორტის ენციკლოპედია. თბილისი. 2006
* Волеибол. Справочник. Москва. изд. „ФиС“ 1984 

## რესურსები ინტერნეტში 
* Official homepage
* Sports123 
* შედეგების არქივი

კატეგორია:ფრენბურთი
კატეგორია:საერთაშორისო ტურნირები ფრენბურთში
ხმელნიცკის ოლქი

thumb|250px
**ხმელნიცკის ოლქი** () — ოლქი დასავლეთ უკრაინაში. მისი დედაქალაქია ხმელნიცკი. მისი ფართობი აროს 20,645 კვ.კმ, მოსახლეობა — 1,401,140 (2004 წლის აღწერით).

* დედაქალაქი — 1 (ხმელნიცკი)
* რაიონები — 20;
* დასახლებები — 1452;
** სოფლები — 1415;
** ქალაქები — 37;
* სასოფლო საბჭო — 568.

## რესურსები ინტერნეტში 
* იურიდიული ენციკლოპედია

კატეგორია:უკრაინის ოლქები
კიროვოჰრადის ოლქი

**კიროვოჰრადის ოლქი** () — ოლქი ცენტრალურ უკრაინაში. მისი დედაქალაქია კროპივნიცკი. ფართობი შეადგენს 24,588 კმ²-ს, ხოლო მოსახლეობა – 965,756 (2017 წლის აღწერით).

## სქოლიო
კატეგორია:უკრაინის ოლქები
ხერსონის ოლქი

thumb|250px

**ხერსონის ოლქი** () — ოლქი სამხრეთ უკრაინაში, ყირიმის ჩრდილოეთით. ოლქის ფართობი 29,000 კმ2-ია, ხოლო მოსახლეობა – 1.12 მილიონი.

* დედაქალაქები — 1 (ხერსონი)
* რაიონები — 18;
* დასახლებები — 697;
** სოფლები — 658;
** ქალაქები — 39;
* სასოფლო საბჭოები — 260.

## სქოლიო
კატეგორია:უკრაინის ოლქები
ივანო-ფრანკივსკი

**ივანო-ფრანკივსკი**, *ივანო-ფრანკოვსკი* () — ისტორიული ქალაქი სამხრეთ-დასავლეთ უკრაინაში.

## კლიმატი და გეოგრაფია 
ქალაქი გაშენებულია კარპატის მთების რეგიონში, ზღვის დონიდან დაახლოებით 120მ-ზე. მსგავსად უკრაინის უმეტესი ადგილისა, აქაც კონტინენტური კლიმატია თბილი ზაფხულებითა და ცივი ზამთრებით.

## სქოლიო 
კატეგორია:ივანო-ფრანკივსკის ოლქის ქალაქები
კატეგორია:უკრაინის ადმინისტრაციული ცენტრები
ხმელნიცკი

**ხმელნიცკი** () — ქალაქი დასავლეთ უკრაინაში, ხმელნიცკის ოლქისა და 2020 წელს ჩამოყალიბებული ხმელნიცკის რაიონის ადმინისტრაციული ცენტრი. ქალაქი გაშენებულია მდინარე სამხრეთი ბუგიზე და მდებარეობს დაახლოებით 340 კილომეტრზე უკრაინის დედაქალაქ კიევიდან.

## რესურსები ინტერნეტში
* khmelnytsky.com 

კატეგორია:ხმელნიცკის ოლქის ქალაქები
კატეგორია:უკრაინის ადმინისტრაციული ცენტრები
ლუცკი

**ლუცკი** ( ) — ქალაქი უკრაინაში, ვოლინის ოლქის ადმინისტრაციული ცენტრი. 2009 წლის მონაცემებით ქალაქში ცხოვრობ 209,2 ათ. კაცი. უკრაინის ერთ-ერთი უძველესი ქალაქი. პირველად ისტორიულ წყაროებში მოიხსენიება 1085 წელს.

## დაძმობილებული ქალაქები 
 – ბრესტი  – გორი  – სიანტანი  – ლუბლინი  – ტორუნი  – ოლშტინი  – ჟეშუვი  – ზამოსცი  – ბელს-პოდლიასკი  – ზამოსცი

## ფოტოგალერეა 

Image:Луцкий замок.jpg | ლუცკის ციხესიმაგრე ლიუბარტა
Image:IMG 0978.JPG|ლესია უკრაინკას ძეგლი
Image:IMG0239.JPG|ქალაქის მთავარი ქუჩა

## რესურსები ინტერნეტში
* Lubart's Castle

## სქოლიო 
კატეგორია:ვოლინის ოლქის ქალაქები
კატეგორია:უკრაინის ადმინისტრაციული ცენტრები
ოთარ ჩეჩელაშვილი

**ოთარ ჩეჩელაშვილი** (დ. 24 დეკემბერი, 1923, თბილისი — გ. 2 ივლისი, 1959) — საბჭოთა კავშირის გმირი, გვარდიის პოდპოლკოვნიკი. სკკპ წევრი 1944 წლიდან. 

1940 წელს დაამთავრა თბილისის აეროკლუბი, 1941 წელს — ეისკის სამხედრო საავიაციო სასწავლებელი, 1956 წელს — სამხედრო-საჰაერო ძალების აკადემია. მეორე მსოფლიო ომის დროს იბრძოდა ყირიმის, ჩრდილოეთ კავკასიის, უკრაინის II და I ფრონტებზე. მონაწილეობდა ბერლინის აღებაში. მის ანგარიშზეა 178 საბრძოლო გაფრენა, საჰაერო ბრძოლაში ჩამოაგდო მტრის რამდენიმე თვითმფრინავი, მათ შორის 1 — ტარანით. საქართველოს სსრ II მოწვევის უმაღლესი საბჭოს დეპუტატი. დაჯილდოებულია ლენინის ორდენით, 7 სხვა ოდენითა და მედლებით.

## ლიტერატურა 
* *ავტორთა კოლექტივი. აკადემიკოს ნ. ბერძენიშვილის საერთო რედაქციით.* მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964
* *Цкитишвили К. В., Чинчилакашвили Т. Г.* Герои Советского Союза из Грузии. Тб, 1981
## რესურსები ინტერნეტში
კატეგორია:ქართველი მფრინავები
კატეგორია:დაბადებული 24 დეკემბერი
კატეგორია:დაბადებული 1923
კატეგორია:გარდაცვლილი 2 ივლისი
კატეგორია:გარდაცვლილი 1959
კატეგორია:საქართველოს სსრ-ის II მოწვევის უმაღლესი საბჭოს დეპუტატები
კატეგორია:საბჭოთა კავშირის გმირები საქართველოდან
კატეგორია:თბილისში დაბადებულები
ო
კატეგორია:წითელი ვარსკვლავის ორდენის კავალრები
შალვა გედევანიშვილი

**შალვა მიხეილის ძე გედევანიშვილი** (დ. 23 თებერვალი, 1897, თბილისი — გ. 21 იანვარი, 1990) — ქართველი კინორეჟისორი და მსახიობი, საქართველოს ხელოვნების დამსახურებული მოღვაწე (1967). 

დაიბადა ცნობილი საზოგადო მოღვაწეების მიხეილ და ანასტასია გედევანიშვილების ოჯახში. მისი უმცროსი ძმა — დიმიტრი გედევანიშვილი იყო ფიზიოლოგი. კინოში მუშაობა დაიწყო 1922 წელს პარიზში, რენე კლერთან და აბელ განსთან. 1926 წელს დაბრუნდა საქართველოში. კინოფილმებში შესრულებული როლებიდან აღსანიშნავია: ექიმი რიკარდი („ამოკი“, 1927) კორნენტი ამილახვარი („არსენა“, 1937) თბილისელი ჩინოვნიკი („მაგდანას ლურჯა“, 1955) და სხვა. გადაიღო მხატვრული ფილმები „ქეთო და კოტე“ (1948, ვახტანგ ტაბლიაშვილთან ერთად) და „ზვიგენის კბილი“ (1959). გედევანიშვილი მუშაობდა მულტიპლიკაციურ კინოშიც („ნაზიკო“ 1956, „გმირი ერთი საათით“, 1954, „როგორ წარმოიშვა სახლი“, 1954; „ეშმაკის ჯვარცმა“ 1967 და სხვა). მასვე ეკუთვნის პირველი ქართული თოჯინური ფილმი „ნიკო და სიკო“ (1962).
## ფილმოგრაფია
### ფილმების დამდგმელი რეჟისორი
*1948: „ქეთო და კოტე“  რეჟ. ვახტანგ ტაბლიაშვილთან ერთად
*1950: „ნებიერი“  (ანიმაციური)
*1953: „ურჩი თიკანი“  (ანიმაციური)  რეჟ. თეიმურაზ მიქაძესთან ერთად
*1954: „ყურშა“  (ანიმაციური) რეჟ. ვახტანგ ბახტაძესთან ერთად
*1959: „ზვიგენის კბილი“  
*1961: „ნიკო და სიკო“  (ანიმაციური — პირველი ქართული თოჯინური ფილმი)
*1963: „გმირი“ (ანიმაციური)
*1965: „როგორ ააშენეს სახლი“   (ანიმაციური)

### სცენარის ავტორი ფილმებისა
*1943: „სამი მეგობარი“ (ანიმაციური) ა. სტეფნაიასთან ერთად რეჟ. ვლადიმერ მუჯირი
*1950: „ნებიერი“ რეჟ. შ. გედევანიშვილი
*1965: „გმირი“ რეჟ. შ. გედევანიშვილი

### გადაღებულია ფილმებში
*1927: „ამოკი“ (ექიმი რიკარდი) რეჟ. კოტე მარჯანიშვილი
*1929: „ჩემი ბებია“  რეჟ. კოტე მიქაბერიძე 
*1929: „საბა“  რეჟ. მიხეილ ჭიაურელი
*1934: „უკანასკნელი მასკარადი“ (ვოვა) რეჟ. მიხეილ ჭიაურელი
*1937: „არსენა“  (კორნეტი ამილახვარი) რეჟ. მიხეილ ჭიაურელი
*1955: „მაგდანას ლურჯა“  რეჟისორები თენგიზ აბულაძე, რევაზ (რეზო) ჩხეიძე
*1966: „ლონდრე“  რეჟ. თამაზ მელიავა
*1966: „უყაიმო თამაში“ (ნუმიზმატი) რეჟ. იური ქავთარაძე
*1971: „გათენების წინ“  რეჟ. ყარამან (გუგული) მგელაძე 
*1973: „მთვარის მოტაცება“ რეჟ. თამაზ მელიავა
*1977: „სინემა“ რეჟ. ლიანა ელიავა
*1978: „სათადარიგო ბორბალი“ რეჟ. ამირან დარსაველიძე
*1980: „თბილისი, პარიზი, თბილისი“ რეჟ. ლეილა აბაშიძე
*1982: „მე დავბრუნდები“  რეჟ. მერაბ თავაძე
*1983: „მაცივარში ვიღაც იჯდა“ რეჟ. ყარამან (გუგული) მგელაძე 
*1984: „ჩემი დეიდა დუდუ (ექსკურსია)“ (ნიკოლოზი)  რეჟ. ეთერ პაპუნაშვილი
* 1985: „ბატონი ავანტიურისტები“ რეჟ. ბიძინა ჩხეიძე
*1988: „ჭა“  რეჟ. პავლე ჩარკვიანი

## ჯილდოები, პრემიები და პრიზები
* 1950 : საპატიო ნიშნის ორდენი
* 1967 : საქართველოს ხელოვნების დამსახურებული მოღვაწე

## ლიტერატურა
## რესურსები ინტერნეტში
## სქოლიო
კატეგორია:დაბადებული  23 თებერვალი
კატეგორია:დაბადებული 1897
კატეგორია:გარდაცვლილი  21 იანვარი
კატეგორია:გარდაცვლილი 1990
კატეგორია:ქართველი კინორეჟისორები
კატეგორია:ქართველი მსახიობები
კატეგორია:ქართველი სცენარისტები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საპატიო ნიშნის ორდენის კავალრები
კატეგორია:მსახიობები ანბანის მიხედვით
ჩერნივცის ოლქი

thumb|250px
**ჩერნივცის ოლქი** () — ოლქი დასავლეთ უკრაინაში, რომელიც ესაზღვრება რუმინეთსა და მოლდოვას. ოლქის დედაქალაქია ჩერნივცი. 2015 წლის მონაცემებით ჩერნივცის ოლქის მოსახლეობა შეადგენს დაახლოებით 910 000 კაცს.

## მოსახლეობა და დემოგრაფია 
2001 წლის აღწერის მიხედვით, ოლქის 75%–ს (689.1 ათასი) წარმოადგენენ უკრაინელები, 12.5%–ს (114.6 ათასი) – რუმინელები, 7.3%–ს (67.2 ათასი) – მოლდოველები, 4.1%–ს (37.9 ათასი) – რუსები.

## რესურსები ინტერნეტში 
* ჩერნივცის ოლქის ადმინისტრაცია  (ოფიციალური ვებ-გვერდი) 
* ჩერნივცის ოლქის კონსული  (ოფიციალური ვებ-გვერდი) 

## სქოლიო
კატეგორია:უკრაინის ოლქები
ჩერნიჰივი

**ჩერნიჰივი**, *ჩერნიგოვი* () — ისტორიული ქალაქი ჩრდილოეთ უკრაინაში. ჩერნიჰივი არის ჩერნიჰივის ოლქის დედაქალაქი. ქალაქში გვხვდება თეატრები, კლუბები, ინსტიტუტები, სკოლები, კინოები და სხვა შემეცნებით-გასართობი დაწესებულებები.

## დაძმობილებული ქალაქები 
ჩერნიჰივის დაძმობილებული ქალაქების სია:
*  ჰომელი, ბელარუსი
*  მემინგენი, გერმანია
*  ტარნობჟეგი, პოლონეთი
*  ჰრადეც-კრალოვე, ჩეხეთი
*  უაგრე, ლატვია

## გალერეა 

2014 Чернігів Україна Адміністративний будинок.jpg
Чернігів. Обласна філармонія.JPG
Дзвіниця, 5 ярусів,висота 58 метрів, Троїцький монастир.jpg
Chernigiv Desna hotel IMG 8722 74-101-0076.JPG
NSH Chernigiv Spaso-Preobrazhenskiy Sobor 001.JPG
Чернигов, храм Михаила и Федора.JPG
Драматичний театр ім.Т.Г.Шевченка - Teatro Dramático Shevchenko.jpg
Введенська церква. Чернігів.jpg
74-101-0020 Troyckiy Sobor 3.jpg
Церква параскеви П'ятниці, Чернігів.jpg
BudArhiepiskop.JPG
Чернігівський вокзал.JPG

## რესურსები ინტერნეტში 
* chernigiv-rada.gov.ua — ოფიციალური ვებ პორტალი/

## სქოლიო
კატეგორია:ჩერნიჰივის ოლქის ქალაქები
კატეგორია:უკრაინის ადმინისტრაციული ცენტრები
ჯანიაურების ეკლესია

300px|მინი
**ჯანიაურების ეკლესია** — არქიტექტურული ძეგლი ხაშურის მუნიციპალიტეტის სოფელ ალის გარეუბანში. სტილისტური ნიშნებით თარიღდება XVIII საუკუნით. ძლიერ დაზიანებულია — კედლის ზედა ნაწილი და გუმბათი ჩამონგრეულია.

ეკლესია გუმბათოვანია (14,3×10,4 მ) ნაგებია რიყის ქვითა და აგურით. შესასვლელი სამხრეთიდან და დასავლეთიდან ჰქონდა. ღრმა ნახევარწრიული აფსიდის სარკმლის ჩრდილოეთით მაღალი ისრულთაღიანი ნიშია, აფსიდის ზედა სამხრეთ ნაწილში საიდუმლო ოთახებში გასასვლელი ხვრელია. აფსიდის გვერდებზე სწორკუთხა სადიაკვნე და სამკვეთლოა. ორივე სათავსს თითო სარკმელი აქვს და ეკლესიის დარბაზს ღიობით უკავშირდება. მათ თავზე საიდუმლო ოთახებია. სამივე მკლავში თითო სარკმელია. ეკლესიის თაღები და კამარები ისრულია.

სამხრეთ ფასადზე შესასვლელი შემოსილია ქვით, რომელზეც გრეხილი ლილვებია გამოყვანილი, გვერდებზე ამოკვეთილია ექვსქიმიანი ვარსკვლავები.

## ლიტერატურა 
* 

## რესურსები ინტერნეტში 
* 

კატეგორია:ხაშურის მუნიციპალიტეტის ტაძრები
კატეგორია:XVIII  საუკუნის ეკლესიები
კლდისწყაროს წმინდა გიორგის ეკლესია

**კლდისწყაროს წმინდა გიორგის ეკლესია** — არქიტექტურული ძეგლი ხაშურის მუნიციპალიტეტის სოფელ კლდისწყაროში, მდებარეობს სოფლის დასავლეთით, სასაფლაოზე. აგებულია 1894 წელს. ძლიერ დაზიანებულია: ჩამონგრეულია ხის კამაროვანი გადახურვა, კედლების ზედა ნაწილი და ლავგარდანი.

ეკლესია დარბაზულია (13X7 მ), ნაგებია ქვიშაქვის კვადრებით. სწორკუთხა შესასვლელი სამხრეთით (გაგანიერებულია) და დასავლეთითაა. დასავლეთის შესასვლელს პატარა ცრუ ტიმპანი აქვს. ნახევარწრიული აფსიდის ღერძზე ფართო თაღოვანი სარკმელია. დარბაზის გრძივ კედლებში ორ-ორი ასეთივე სარკმელია. ეკლესიის კამარა და კონქი ხის იყო. შემორჩენილია კარგად გათლილი ქვის იატაკის ნაწილი. აღმოსავლეთ და დასავლეთ ფასადებზე ფრონტონის წყობაში გამოსახულია ჯვარი. აღმოსავლეთით, ჯვრის მარცხენა მკლავის ქვემოთ, ეკლესიის აგების თარიღია ამოკვეთილი. სამხრეთის შესასვლელის თავზე აგურის წყობით გამოყვანილია ტოლმკლავა ჯვარი. კედლები დასრულებული იყო სამსაფეხურიანი ლავგარდნით.

## ლიტერატურა
კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX  საუკუნის ეკლესიები
ქემფერის წმინდა გიორგის ეკლესია

**ქემფერის წმინდა გიორგის ეკლესია** –  ეკლესია ხაშურის მუნიციპალიტეტის სოფელ ქემფერის დასავლეთით 600 მეტრზე, მთაზე, სასაფლაოზე.  აგებულია 1880 წელს. 
thumb|left|100px|ჯვარი სამხრეთ ფასადზე
ეკლესია დარბაზულია (7,7x5,2 მ). ნაგებია ქვიშა-ქვის კვადრატული ზომის ქვებით. აქვს ორი შესასვლელი სამხრეთიდან და დასავლეთიდან. აღმოსავლეთ ფასადზე გამოსახულია რელიეფური ჯვარი ხოლო სამხრეთის შესასვლელის თავზე თითქმის მსგავსი ჯვარი, რომლის ბაზისზეც ეკლესიის აგების თარიღია ამოკვეთილი. ნახევარწრიული აფსიდის ღერძზე სწორკუთხა სარკმელია, სარკმელის მარცხნივ ორი ნიშია. საკურთხევლის ბაქანი წინწამოწეულია და ნახევარწრიული არდაბაგითაა დასრულებული.

თითო სარკმელია ასევე სამხრეთის და ჩრდილოეთის კედლებში. დარბაზის გრძივ კედლებზე ორ-ორი მარტივი პილასტრია, რომელსაც ნახევარწრიული კამარის საბჯენი თაღები ეყრდნობა. ინტერიერი შელესილი და შეთეთრებულია. შენობა დასრულებულიაქვიშაქვის ლავგარდნით. შენობას კრამიტის სახურავი აქვს.

ეკლესიისადმი შეწირულ ზარს ზედ წარწერა აქვს:  როგორც წარწერიდან ირკვევა აქ ტაძრის აგებამდეც არსებულა წმინდა გიორგის სახელობის ეკლესია, რომელიც, სავარაუდოა, უფრო მცირე ზომისა უნდა ყოფილიყო.

## ლიტერატურა 
* 

## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
ნაბახტევის დედაღვთისა

300px|მინი
**ეკლესია დედაღვთისა** - ეკლესია ხაშურის მუნიციპალიტეტის სოფელ ნაბახტევის სამხრეთით ხელოვნურად მოვაკებულ ფერდობზე, სასაფლაოზე. სტილისტური ნიშნებით თარიღდება XVIII-XIX სს-ით.

ეკლესია დარბაზულია (5X3,8 მ) ნაგებია ნატეხი ქვით და ქვიშაქვით, განახლებული ნაწილები, აღმოსავლეთ და დასავლეთ ფასადების ფრონტონები და ჩრდილოეთ სარკმლის წირთხლები აგურითაა ამოყვანილი. შესასვლელი დასავლეთიდანაა. კარს შიგნიდან სამი ქვისაგან შედგენილი ტრაპეციული გადახურვა აქვს, ხოლო გარედან არქიტრავული. ოთხკუთხა საკურთხევლის ბაქანი 0,5 მეტრითაა ამაღლებული. მის აღმოსავლეთ კედელში, რომელიც ბლაგვი კუთხით უერთდება ჩრდილოეთ კედელს, ერთ ვერტიკალზე ორი სარკმელია გაჭრილი, ქვედა თაღოვანია, ზედა - პატარა და კვადრატული. საკრთხევლის ჩრდილოეთ კედელში თაროა. დარბაზის ჩრდილოეთ კედელში ერთი ფართო სარკმელია. დარბაზი გადახურულია ნახევარწრიული კამარით. დასავლეთ  ფასადზე კარის არქიტრავზე გამოსახულია ჩაღრმავებული აყვავებული ჯვარი. ჯვრის მარჯვნივ სომხური წარწერაა, ხოლო მარცხნივ - სამი პატარა ჯვარი. ფასდის ზემო ნაწილშიც ერთი ჯვარია გამოსახული.

## ლიტერატურა
* 

## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XVIII საუკუნის ეკლესიები
ალის ღვთისმშობლის ეკლესია

thumb|250px|ალის ღვთისმშობლის ეკლესიაჯაბა ლაბაძის ფოტო
**ალის ღვთისმშობლის ეკლესია** — არქიტექტურული ძეგლი ხაშურის მუნიციპალიტეტის სოფელ ალის ჩრდილო-დასავლეთით. დაზიანებულია — სახურავი, კედლების ნაწილი და ლავგარდანი ჩამონგრეულია. 

ეკლესია გუმბათოვანია (14,5X10,9 მ) ნაგებია ნატეხი ქვითა და აგურით. შესასვლელი ორი აქვს — სამხრეთითა და დასავლეთით. გუმბათი საკურთხევლის კუთხეებს და დასავლეთის ორ თავისუფლად მდგარ ბოძს ეყრდნობა. გუმბათქვეშა და დანარჩენი თაღები და კამარები ისრულია. სამი საფეხურით ამაღლებული ღრმა საკურთხევლის ნახევარწრიული აფსიდის სარკმლის გვერდებზე კვადრატული ნიშებია, ხოლო მათ ზემოთ — საიდუმლო სათავსებში ასასვლელი ხვრელები. ეს სათავსები მაღალია, გეგმით სწორკუთხა. მათ ქვეშ ასევე სწორკუთხა სამკვეთლო და სადიაკვნეა. დასავლეთის მკლავის კამარა დაკიდულ პილასტრზე გადასულ თაღზეა დაყრდნობილი. ჩრდილოეთ კედლის ნიშში სანათლავია. აფსიდის ღერძზე და სამივე მკლავში თითი სარკმელია, გუმბათის ყელში თორმეტი. ეკლესიის ინტერიერი შეთეთრებულია. 

ეკლესიის ცოკოლი ერთი საფეხურითაა გამოწეული. ფასადებზე კარ-სარკმლის საპირეები ამოყვანილია აგურით. სამხრეთ ფასადზე უსწორო ქვაზე მზის საათია ამოკვეთილი. აღმოსავლეთ ფასადზე მარცხენა სარკმლის ქვემოთ გამოსახულია მარტივი ჯვარი. აგურის თორმეტწახნაგა პირამიდული გუმბათის წახნაგები გაწყობილია უწყვეტი თაღედით. 

ეკლესიას 2006 წელს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
## რესურსები ინტერნეტში
* 

## სქოლიო 
კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:ეროვნული მნიშვნელობის კატეგორიის კულტურის უძრავი ძეგლები
ალარიხ I

**ალარიხ I** () (დ. 370 — გ. 410) — ვესტგუთების ბელადი და პირველი მეფე. ვესტგუთების სამეფოს მართავდა 395–410 წლებში წარმოშობით ეკუთვნოდა ბალტების დინასტიას. 

## რესურსები ინტერნეტში 
*ალარიხი
*დაცემა ქალაქისა, რომლის დიდებაც მსოფლიოს სწვდებოდა
* Alaric I 
* Edward Gibbon, *History of the Decline and Fall of the Roman Empire*, Chapter 30  and Chapter 31 .
* The Legend of Alaric's Burial 

კატეგორია:ვესტგუთების მეფეები
კატეგორია:დაბადებული 370
კატეგორია:გარდაცვლილი 410
კატეგორია:დაბადების წელი უცნობია
ათაულფი

**ათაულფი** (; დ. 370 — გ. 15 აგვისტო, 415) — ვესტგუთების მეფე. ვესტგუთების სამეფოს მართავდა 410-415 წწ. ალარიხ I-ის ცოლის ძმა. ათაულფიც, როგორც ალარიხის ცოლისძმა და სისხლით ნათესავი მიეკუთვნებოდა ბალტების დინასტიას. ალარიხის გარდაცვალების შემდეგ აირჩიეს მეფედ. მოკლეს 415 წელს ბარსელონასთან.

## რესურსები ინტერნეტში 
*De Imperatoribus Romanis: Hugh Elton, "Western Roman Emperors of the First Quarter of the Fifth Century"
*Septimane Wisigothique: "D'où venaient les Wisigoths?" (in French)

კატეგორია:ვესტგუთების მეფეები
კატეგორია:დაბადებული  370
კატეგორია:გარდაცვლილი 15 აგვისტო
კატეგორია:გარდაცვლილი 415
კატეგორია:დაბადების წელი უცნობია
სიგერიხი

**სიგერიკი** () (გ. 415) — ვესტგუთების  მეფე. ვესტგუთების სამეფოს მართავდა 415 წელს 7 დღის განმავლობაში, ათაულფის მკვლელობის შემდეგ.  

## რესურსები ინტერნეტში
* Henry Bradley, *The Goths: from the Earliest Times to the End of the Gothic Dominion in Spain.* Second edition, 1883, New York: G.P. Putnam's Sons, chapter 11.
*Edward Gibbon, *History of the Decline and Fall of the Roman Empire,* chapter 31 

კატეგორია:ვესტგუთების მეფეები
კატეგორია:გარდაცვლილი 415
კატეგორია:დაბადების წელი უცნობია
ჰასეკურა ცუნენაგა

მინი|მარჯვნივ|200პქ|ჰასეკურა ცუნენაგა
:*ამ იაპონურ სახელში ჰასეკურა გვარია.*
**ჰასეკურა როკუემონ ცუნენაგა** (; დ. 1571 — გ. 1622) — სამურაი, პირველი იაპონელი, რომელიც ევროპაში ჩავიდა დიპლომატიური მისიით 1613 წელს სავაჭრო და პოლიტიკური კავშირების დასამყარებლად. ელჩობამ წყნარი ოკეანე გადაჭრა, ჩავიდა აკაპულკოში, მექსიკა, შემდეგ კი მადრიდსა და რომში გაემგზვრა. ევროპაში მოგზაურობამ 7 წელი გასტანა. შემდეგი ელჩობა ევროპაში მხოლოდ 250 წლის შემდეგ, 1862 წელს, ჩავიდა.

## რესურსები ინტერნეტში 
* 
* ქალაქ სენდაის ისტორია 
* Ayuntamiento Coria del Rio: *Apellido "Japón" – Relaciones*  On the surname "Japón." 
* The Epic journey of Hasekura Tsunenaga 
* Ayuntamiento Coria del Rio: *"De Japón a Roma pasando por Coria 1614–1620"*  by Víctor Valencia Japón. Documentation on the Japanese Embassy to Japan. 

კატეგორია:იაპონელი დიპლომატები
კატეგორია:სამურაები
კატეგორია:დაბადებული 1571
კატეგორია:გარდაცვლილი 1622
აძვისის სამების ეკლესია

**აძვისის სამების ეკლესია** - არქეოლოგიური, არქიტექტურული ძეგლი ხაშურის მუნიციპალიტეტის სოფელ ზემო აძვისში, მდებარეობს სოფლის სამხრეთ-დასავლეთით 300-400 მეტრაზე. ეკლესია ნაგები იყო ქვიშაქვითა და რიყის ქვით. შემორჩენილია მხოლოდ საკურთხევლის ნანგრევები.

## ლიტერატურა
კატეგორია:ხაშურის მუნიციპალიტეტის ტაძრები
მიდტაუნ ტაუერი

thumb|მიდტაუნ ტოკიო
**მიდტაუნ ტაუერი** (იაპ. ミッドタウンタワ ー Middotaun tawā?) — 2007 წელს დასრულებული შერეული სარგებლობის ტიპის ცათამბჯენი როპონგიში, მინატო, ტოკიო. 248.1 მ სიმაღლით უმაღლესი ნაგებობაა ტოკიოში. შენობის მთავარი ბინადარია სასტუმრო Ritz-Carlton, Tokyo.

## რესურსები ინტერნეტში
* 

კატეგორია:ტოკიოს ცათამბჯენები
უსანეთის ეკლესია

thumb|250px|უსანეთის ეკლესიის სამრეკლო
**უსანეთის ეკლესია**  — არქიტექტურული ძეგლი ხაშურის მუნიციპალიტეტის სოფელ ალის ჩრდილო-დასავლეთით. ეკლესია სამნავიანი ბაზილიკაა (15,2X10,6 მ) ნაგებია ნატეხი ქვით, ზოგან ნახმარია თლილი ქვა. დაზიანებულია - ჩამონგრეულია სახურავისა და კედლის დიდი ნაწილი, ლავგარდანი. შესასვლელი სამხრეთით და დასავლეთითაა. ნავები ერთმანეთისაგან გამოყოფილია ორი წყვილი ბოძითა და მათზე გადაყვანილი სამ-სამი თაღით. კამარები, კონქები და თაღები ყველგან ისრულია. თლილი ქვით გამოყვანილი თაღები პილონების მარტივ ქვის იმპოსტებს ეყრდნობა. საკურთხეველი ამაღლებულია. ნახევარწრიულ აფსიდში დიდი სწორკუთხა სარკმელია. აფსიდის გვერდებზე სამკვეთლო და სადიკავნეა, რომლებიც აფსიდს ღიობით უკავშირდება, ხოლო დარბაზს მაღალი თაღებით. ეკლესიის შუა ნავის დასავლეთ კედელში ერთი ოთხკუთხა სარკმელია. სამხრეთ ნავში და შუა ნავის ზედა ნაწილში - სამ-სამი. სამკვეთლოსა და სადიაკვნეს თითო სარკმელი აქვს. ჩრდილოეთი კედლის ნიშში სანათლავია. 

***სამრეკლო*** (4,2X4,2 მ) ეკლესიაზეა აღმოსავლეთიდან მიდგმული. იგი ნაგებია ნატეხი ქვითა და აგურით. ქვედა სართული სამ მხარეს გახსნილია თაღებით. პროფილირებული იმპოსტები და მათზე დაყრდნობილი ისრული თაღები ამოყვანილია აგურით. II სართული პირამიდული გუმბათით გადახურული ექვსწახნაგა ფანჩატურია. ზარების დასაკიდი გადახურულია კონუსური გუმბათით. ფანჩატურის მასიურ ბოძებს მარტივი კაპიტელები და ბაზისები აქვს. აგურის ლავგარდნის ოთხი მწკრივიდან ორი დაწყობილია კბილანებად. 

ეკლესიას და მის სამრეკლოს 2006 წლის, საქართველოს პრეზიდენტის ბრძანებულების თანახმად, მიენიჭა  ეროვნული მნიშვნელობის კულტურის უძრავი ძეგლის კატეგორია.

## ლიტერატურა
* ს. მაკალათია, ფრონის ხეობა, თბ., 1963 წ., გვ. 84

## რესურსები ინტერნეტში
* ალის უსანეთის ეკლესია 
* 

## სქოლიო
კატეგორია:ხაშურის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
სერეტი

**სერეტი** () — მდინარე უკრაინაში, ლვივისა და ტერნოპილის ოლქებში. დნესტრის მარცხენა შენაკადი. სიგრძე - 242 კმ. სათავეს იღებს ზღვის დონიდან 400 მეტრზე ლვივის ოლქის ბროდის რაიონში. აუზუს ფართობი - 3900 კმ2.

კალაპოტის სიგრძე:
* ზემო დინებაში - 4-10 მეტრი.
* ქვემო დინებაში -  25-50 მეტრი.

ქვემო დინაებაში მდინარე მიედინება ღრმა, ვიწრო ხეობაში. მდინარე სერეტზე მდებარეობს ქალაქები:  ტერნოპილი, ტერებოვლია, ჩორტკივი.  1916 წელს სერეტის ნაპირებზე გაიმართა სასტიკი ბრძოლა ავსტრია-უნგრეთ-გერმანიისა და რუსეთის ძალებს შორის. 
 
thumb|250px|სერეტი

## ლიტერატურა
* Енциклопедія українознавства. У 10-х т. / Гол. ред. Володимир Кубійович. — Париж; Нью-Йорк: Молоде Життя, 1954—1989.

კატეგორია: დნესტრის შენაკადები
კატეგორია:ტერნოპილის ოლქის მდინარეები
ტერნოპილი

**ტერნოპილი**, *ტერნოპოლი* (; ) — ქალაქი დასავლეთ  უკრაინაში, ტერნოპილის ოლქის პოლიტიკურ-ადმინისტრაციული, ეკონომიკური და კულტურული ცენტრი. ისტორიული რეგიონის გალიციის ერთ-ერთი მსხვილი ქალაქი. სიდიდით მეოთხე ქალაქი დასავლეთ უკრაინაში. მდებარეობს მდინარე სერეტზე. ქალაქი მდებარეობს დასავლეთ უკრაინის ცენტრალურ ნაწილში იქ სადაც იკვეთება ძირითადი საავტომობილო და სარკინიგზო გზები. კიევიდან დაშორებულია 486 კილომეტრით.

## გეოგრაფია
ქალაქი მდებარეობს ტერნოპილის პლატოზე, პოდოლსკის მაღლობზე. მიეკუთვნება ფართოფოთლოვანი ტყის ზომიერ სარტყელს.

ისტორიულ-გეოგრაფიული თვალსაზრისით მდებარეობს გალიციაში.

შუასაუკუნეების ქალაქი მდებარეობდა სავაჭრო გზაზე, რამაც გამოიწვია მისი სწრაფი აღმავლობა. ამჟამად ქალაქი უკრაინის მთავარი სატრანსპორტო კვანძია.

ჰავა ზომიერად კონტინენტურია. იანვრის საშუალო ტემპერატურაა +5°, ივლისისა +19°. ნალექების წლიური რაოდენობაა 520-600 მმ. ყველაზე მაღალი ტემპერატურა ტერნოპილში დაფიქსირდა 2007 წლის 18 ივლისს +38°, ხოლო ყველაზე დაბალი დაფიქსირებული ტემპერატურა იყო -34°.

## განათლება
ქალაქ ტერნოპილში ამჟამად მოქმედებს 40-მდე სასწავლო დაწესებულება, 10 უმაღლესი სასწავლო დაწესებულება, მათ შორის:
* ტერნოპილის ვ. გნატიუკას სახელობის ნაციონალური პედაგოგიური უნივერსიტეტი
* ტერნოპილის ნაციონალური ეკონომიკის უნივერსიტეტი
* ტერნოპილის ი.პულიუიას სახელობის ნაციონალური ტექნიკური უნივერსიტეტი
* ტერნოპილის სოციალური და ინფორმაციული ტექნოლოგიების ინსტიტუტი
* ტერნოპილის რეგიონთაშორისი აკადემია პერსონალის მართვა უნივერსიტეტი
* ტერნოპილის სახელმწიფო სამედიცინო უნივერსიტეტი
* ტერნოპილის ექსპერიმენტული ინსტიტუტი პედაგოგების გადამზადებაში
* ევროპის უნივერსიტეტის ტერნოპილის ფილიალი
* ტერნოპილის ეკონომიკის ინსტიტუტი
* ტერნოპილის კომერციული უნივერსიტეტი

## ისტორია 
## გალერეა 

File:UA-TE Katedra UGKC Buran 11-08-09.jpg
File:Надставна церква, вул. Над Ставом.jpg
File:Sahaidachnoho-9-Vilne-zhyttia-09042971.jpg
File:Valova-18-12073857.jpg
File:Church of God's Birth. Ternopil'.jpg
File:Тернополь. Старый замок..jpg

## რესურსები ინტერნეტში 
* ტერნოპილის საქალაქო საბჭო 

კატეგორია:ტერნოპილის ოლქის ქალაქები
კატეგორია:უკრაინის ადმინისტრაციული ცენტრები
თეოდორიხ I (ვესტგუთი)

**თეოდორიხ I** () (გ. 451) — ვესტგუთების მეფე. ქვეყანას მართავდა 419–451 წლებში.  შვილი ან უფრო მეტად შესაძლებელია სიძე, ალარიხ I-ისა, გამომდინარე იქიდან, რომ მისი შვილი თეოდორიხ II ცნობილია, როგორც ალარიხის შვილიშვილი. ვალიას სიკვდილის შემდეგ თეოდორიხი მეფედ აირჩიეს გუთების საერთო კრებაზე. მას ისტორიკოსები ახასიათებენ როგორც, ფრთხილ და ჭკვიან მმარეთველს. ალბათ სწორედ ამაზე მიუთითებს მისი ხანგრძლივი მეფობაც. მისი მეფობის შემდეგ არ მოგვეპოვება ცნობები მეფეთა არჩევის შესახებ, სავარაუდოა, რომ მან ეს საქმეც მოაგვარა და მეფობა მემკვიდრეობითი გახადა, ამ ვარაუდს ამყარებს ის ფაქტი, რომ მის შემდეგ ზედიზედ მეფობდა მისი 3 შვილი. 

## ოჯახი 
თეოდორიხის მეუღლის სახელი არაა ცნობილი. ცნობილია ის რომ მათ ჰყავდათ 6 ბიჭი: 
* **თორისმონდი**
* **თეოდორიხ II**
* **ფრიდერიხი**
* **ევრიხი**
* **რეტემერი** (რიკიმერი)
* **ხიმნერითი**

გარდა ბიჭებისა ცნობილია ასევე, რომ თეოდორიხს ჰყავდა 2 გოგო:
* ხუნერიხი, რომელიც ცოლად გაჰყვა ვანდალების მეფეს  გეიზერიხს.
* და მეორე **449** წელს გახდა სვებების მეფის რეხიარის ცოლი. 

## რესურსები ინტერნეტში
* იორდანი. გუთების წარმომავლობა. საიტზე აღმოსავლური ლიტერატურა
* ისიდორე სევილიელი. გუთების ისტორია. საიტზე აღმოსავლური ლიტერატურა
* ვესტგუთების მეფეთა ქრონიკა. საიტზე აღმოსავლური ლიტერატურა

კატეგორია:ვესტგუთების მეფეები
კატეგორია:გარდაცვლილი 451
კატეგორია:ბრძოლის ველზე დაღუპული მონარქები
მსოფლიოს დიდი პრიზი ფრენბურთში ქალთა შორის

1993 წელს ფრენბურთის საერთაშორისო ფედერაციამ ქალებისათვის შემოიღო ყოველწლიური ტურნირი - მსოფლიოს დიდი პრიზი. ეს ტურნირი ვაჟთა მსოფლიო ლიგის ანალოგიურია, მაგრამ ფედერაციის დიდი მცდელობის მიუხედავად მან ისეთივე პოპულლარობა ვერ მოიპოვა და ძირითადად მხოლოდ აზიელი ინვსტორების წყალობით აგრძელებს არსებობას. 
აქაც 12 გუნდი ჯერ ქვეჯგუფებში არკვევს ფინალისტის ვინაობას. შემდეგ ამ ხუთ გუნდს ემატება მასპინძელი ქვეყნის ნაკრები და ეს ექვსი გუნდი ერთმანეთს შორის ათამაშებს პრიზს.

## გამარჯვებულები და პრიზიორები, ქალები 
! style="background: #ddffdd;"|#
! s! style="background: #ddffdd;"|წელი 
! s! style="background: #ddffdd;"|ჩატარების 
ადგილი
! s! style="background: #ddffdd;"|მონაწილეთა  
რაოდენობა
! s! style="background: #ddffdd;"|პირველი 
ადგილი
! s! style="background: #ddffdd;"|მეორე 
ადგილი
! s! style="background: #ddffdd;"|ფინალური  მატჩის 
შედეგი 
! s! style="background: #ddffdd;"|მესამე 
ადგილი
|----
|I
|1993
|ჰონკონგი 
|8
|
|
|3-0
|
|----
|II
|1994
|შანხაი 
|12
|
|
|ტურნირი
|
|---
|III
|1995
|შანხაი 
|12
|
|
|ტურნირი
|
|----
|IV
|1996
|შანხაი 
|8
|
|
|ტურნირი
|
|----
|V
|1997
|კობე 
|8
|
|
|ტურნირი
|
|---
|VI
|1998
|ჰონკონგი  
|8
|
|
|3-0 (15-11, 15-13, 15-9)
|
|----
|VII
|1999
|იუ სი  
|8
|
|
|3-0 (25-23, 25-22, 25-20)
|
|---
|VIII
|2000
|მანილა  
|8
|
|
|3-1 (21-25, 25-15, 25-23, 25-21)
|
|---
|IX
|2001
|მაკაო  
|8
|
|
|3-1 (26-28, 25-20, 25-21, 25-11)
|
|---
|X
|2002
|ჰონკონგი 
|8
|
|
|3-1 (29-27, 23-25, 25-20, 25-21)
|
|---
|XI
|2003
|ანდრია 
|12
|
|
|ტურნირი
|
|-----
|XII
|2004
|რეჯო-დი-კალაბრია  
|12
|
|
|3-1 (25-19, 25-19, 24-26, 25-19)
|
|-----
|XIII
|2005
|სენდაი 
|12
|
|
|ტურნირი
|
|-----
|XIV
|2006
|რეჯო-დი-კალაბრია  
|12
|
|
|3-1 (25-20, 25-20, 23-25, 25-17)
|
|-----
|XV
|2007
|ნინბო 
|12
|
|
|ტურნირი
|
|-----
|XVI
|2008
|იოკაგამა 
|12
|
|
|ტურნირი
|
|-----
|XVII
|2009
|ტოკიო 
|12
|
|
|ტურნირი
|
|-----
|XVIII
|2010
|ნიგბო 
|12
|
|
|ტურნირი
|
|-----
|XIX
|2011
|მაკაო 
|12
|
|
|ტურნირი
|
|-----
|}

## ლიტერატურა 
*სპორტის ენციკლოპედია. თბილისი. 2006
*Волеибол. Справочник. Москва. изд. „ФиС“ 1984 

## რესურსები ინტერნეტში 
*Official homepage
*Sports123 
*შედეგების არქივი

კატეგორია:ფრენბურთი
კატეგორია:საერთაშორისო ტურნირები ფრენბურთში
ვალია

146px|thumb|ვალია
**ვალია** (; დ. დაახლ.  385 — გ. 419) — ვესტგუთების მეფე. სახელმწიფოს მართავდა 415–419 წლებში. 

415 წლის სექტემბრის შუა რიცხვებში აირჩიეს მეფედ. ვალიას მეფედ არჩევა განაპირობა მისმა მკვეთრმა ანტირომაულმა განწყობამ. ისტორიკოსები მას ახასიათებენ, როგორც მკაცრ და ჭკვიან მმართველს. მისი პოლიტიკა საკმაოდ მტრული იყო რომის იმპერიასთან მიმართებაში. V საუკუნის ისტორიკოსი პავლე ოროზი ამბობს:  

ვალია გარდაიცვალა 419 წელს, ავადმყოფობის შედეგად. 

## რესურსები ინტერნეტში
* Foundation for Medieval Genealogy. Валия
* Genealogie Mittelalter. ვალია

კატეგორია:ვესტგუთების მეფეები
კატეგორია:დაბადებული 385
კატეგორია:გარდაცვლილი 419
კატეგორია:დაბადების წელი უცნობია
თუთხალია II

**თუთხალია II** — ხეთების სამეფოს მეფე . დაახლოებით ძვ. წ. 1460-1440 წწ., ითვლება ერთ-ერთი ადრინდელი ხეთური დინასტიის დამაარსებლად, გაანადგურა ხალაფი (ჰალაბი) და ხანიგალბათი (ხური). 

## რესურსები ინტერნეტში
*Reign of Tudhaliya I (listed as Tudhaliya II at this link)

## სქოლიო
კატეგორია:ხეთების მეფეები
თუთხალია III

**თუთხალია III** — ხეთების სამეფოს მეფე  დაახლ. ძვ.წ. 1400-1380 წწ. არნუვანდა I-ის შვილი. მისი მმართველობის პირველ ხანებში სამეფო პოლიტიკურად დაძაბუნებული იყო, მაგრამ მალე გაძლიერდა ბოღაზქოის არქივმა შემოინახა თუთხალია III-ის და მისი მეუღლის ნიქალმათის სახელით შედგენილი ხეთური რიტუალი, რომელიც წყევლის "ავ ენას".

## რესურსები ინტერნეტში
*Reign of Tudhaliya II (Tudhaliya III at this link)

## სქოლიო
კატეგორია:ხეთების მეფეები
თუთხალია IV

**თუთხალია IV** — ხეთების სამეფოს მეფე დაახლ. ძვ.წ. 1250-1220 წწ. ხათუსილი III-ს შვილი. მისი მეფობის დროს ხეთებმა დიდი წარმატება მოიპოვეს საგარეო პოლიტიკაში: შემოიმტკიცეს მცირეაზიული ვასალური ქვეყნები, ილაშქრეს დასავლეთში (ასუვაში), სადაც გაძლიერებული იყო ახიავა, მეგობრული ურთიერთობა განამტკიცეს ეგვიპტესთან, დაამყარეს კავშირი ასურეთთან, რომელიც ავიწროვებდა ხეთების აღმოსავლეთ პროვინციებს. დიდი გავლენა მოიპოვეს ჩრდილოეთ სირიაში (უგარითში), ხელშეკრულებები დადეს ამურუსთან, დათასასთან, პარალელურად მიმდინარეობდა სამშენებლო სამუშაოები, შექმნეს იაზილიკაიის კლდეზე ამოკვეთილი ხეთი მეფეების და ღვთაებების სკულპტურათა გალერეა. 

თუთხალია IV-ს ჰქონდა "სამყაროს მეფის" ტიტული, თუმცა მისი მბრძანებლობის დასასრულს ხეთების სამეფო, შინა წინააღმდეგობათა გამწვავების გამო, დაცემის გზას დაადგა. 

## რესურსები ინტერნეტში
*Reign of Tudhaliya IV

კატეგორია:ხეთების მეფეები
კატეგორია:თურქეთში დაბადებულები
თუთხალია უმცროსი

**თუთხალია უმცროსი** - ხეთების სამეფოს მეფე დაახლ. ძვ. წ. 1380 წელს. ქვეყანას განაგებდა რამდენიმე თვის განმავლობაში. იგი არის შვილი (სხვა ვერსიით სიძე)  თუთხალია III (II)-ისა. მოკლული იქნა სახელმწიფო გადატრიალების შედეგად სუფილულიუმა I-ის მიერ. ცნობები თუთხალია უმცროსის ხანმოკლე მეფობის შესახებ შემოგვინახა მურსილი II-ის წერილებმა.

## რესურსები ინტერნეტში
*Reign of Suppiluliuma I, discussing Tudhaliya

## სქოლიო 
კატეგორია:ხეთების მეფეები
თუტმოსი

საკუთარი სახელი **თუთმოსი** შეიძლება აღნიშნავდეს:

* თუტმოს I — ეგვიპტის მეფე
* თუტმოს II — ეგვიპტის მეფე
* თუტმოს III — ეგვიპტის მეფე
* თუტმოს IV — ეგვიპტის მეფე
* თუტმოსი — ეგვიპტელი მოქანდაკე.
თუტმოს I

მინი|250პქ|left|თუტმოს I

**თუტმოს I** — მეთვრამეტე დინასტიის ფარაონი, მეფობდა ძვ. წ. 1508-1494 წწ. (სხვა მონაცემებით ძვ.წ. 1559-1538, 1524-1505 წწ.) ტახტზე ავიდა ცოლის წარმომავლობის წყალობით, რომელიც ფარაონთა შტამომავალი იყო. თუტმოსმა განაგრძო თავისი წინამორბედის ამენჰოტეპ I-ის აქტიური საგარეო პოლიტიკა, საბოლოოდ დაიპყრო ნუბია, დაიმორჩილა სირია და ქვეყნის საზღვრები მდინარე ევფრატამდე გააფართოვა. მისი მეფობის ბოლო წლებში დაიწყო არეულობა. ტახტს ეცილებოდნენ ერთმანეთს თავისი ასული ჰატშეფსუტი (მამის თანამმართველი), თუტმოს II (ჰატშეფსუტის ნახევარძმა და მეუღლე) და თუტმოს III.

## ლიტერატურა
კატეგორია:ეგვიპტის ისტორია
კატეგორია:ეგვიპტის მეთვრამეტე დინასტიის ფარაონები
თუტმოს II

thumb|200px|left|თუტმოს II-ის მუმია

**თუტმოს II** — მეთვრამეტე დინასტიის მეოთხე ფარაონი. თუთმოს I-ის შვილი. მეფობდა ძვ. წ. 1525-1523 წწ. (სხვა ვერსიებით ძვ. წ. 1505-1502, 1494-1490 ან 1482-1479 წწ.). იყო თუთმოს I-ის ჰატშეფსუტისა და თუთმოს III-ის თანამმართველი. ილაშქრა ნუბიასა და აზიაში. 

## ლიტერატურა
კატეგორია:ეგვიპტის ისტორია
კატეგორია:ეგვიპტის მეთვრამეტე დინასტიის ფარაონები
კატეგორია:დაბადების წელი უცნობია
რეცეპტორული ცილები

ინტეგრალური ცილების ნაწილი რეცეპტორებს წარმოადგენს, რომელთა მეშვეობითაც უჯრედი გარემოდან მოსული ინფორმაციის აღქმას ახდენს. ცილა რეცეპტორებს გააჩნიათ სპეციფიკური უბნები, რომლებსაც შესაბამისი სასიგნალო მოლეკულები უკავშირდება. სასიგნალო მოლეკულებთან დაკავშირება რეცეპტორის მიერ სპეციფიკური ფუნქციის განხორციელებას უზრუნველყოფს.

**რეცეპტორული ცილები:**

* იონური არხების ცვლილებების (კომფორმაციის) გზით მემბრანის გამტარობას აკონტროლებს;
* უჯრედშორისი მატრიქსის ან მეზობელი უჯრედის მემბრანის მოლეკულებს ციტოჩონჩხის ელემენტებთან აკავშირებს. ასეთ რეცეპტორებს ადჰეზიურ მოლეკულებს უწოდებენ.
* იღებს ინფორმაციულ სიგნალებს (ნეირომედიატორების, ჰორმონების, ციტოკინებისა და სხვა ბიოლოგიურად აქტიური ნივთიერებებისაგან), და შემდგომ უჯრედში, ე.წ. მეორად შუამავალს გადასცემს.

კატეგორია:ქსოვილები
კატეგორია:ცილები
The Very Best of Sting & The Police

***The Very Best of Sting & The Police*** — ინგლისელი მუსიკოს სტინგის და ჯგუფ The Police-ის სიმღერების კომპილაციური ალბომი, რომელიც გამოიცა 1997 წელს. როგორც წესი, კრებულს დადებითად აფასებენ, მაგრამ კრიტიკოსების უმრავლესობამ მის უარყოფით მხარედ ერთხმად დაასახელა ის, რომ უკვე გამოცემული იყო როგორც სტინგი, ასევე ჯგუფ The Police-ის საუკეთესო სიმღერების კრებულები.

კრებულში ასევე შეტანილი იქნა 1978 წლის ჰიტ-სინგლის „Roxanne“ რემიქსი, შესრულებული რეპერ შონ კომბსის მიერ. ალბომი მეორედ გამოიცა 1998 წელს, ლეიბლზე PolyGram International, სამი დამატებითი სიმღერით „Seven Days“, „Fragile“ და „De Do Do Do, De Da Da Da“.

2002 წლის გამოცემიდან (ლეიბლი Universal) ამოღებული იქნა სიმღერები „Let Your Soul Be Your Pilot“, „Russians“, და „Roxanne '97“ (რემიქსი), რასაც ჩაენაცვლა „Brand New Day“, „Desert Rose“, და „So Lonely“.

## სიმღერების სია
### 1997 წლის გამოცემა 
#Message in a Bottle - 4:49
#Can't Stand Losing You - 2:58
#Englishman in New York - 4:25
#Every Breath You Take - 4:13
#Walking on the Moon - 4:59
#Fields of Gold - 3:40
#Every Little Thing She Does Is Magic - 4:20
#If You Love Somebody Set Them Free - 4:14
#Let Your Soul Be Your Pilot (შემოკლებული ვერსია) - 4:29
#Russians - 3:57
#If I Ever Lose My Faith in You - 4:29
#When We Dance (შემოკლებული ვერსია) - 4:17
#Don't Stand So Close to Me - 4:03
#Roxanne - 3:12
#Roxanne '97 (პაფ დედის რემიქსი) - 4:33

### 1998 წლის გამოცემა 
# Message in a Bottle - 4:49
# Can't Stand Losing You - 2:58
# Englishman in New York - 4:25
# Every Breath You Take - 4:13
# Seven Days - 4:39
# Walking on the Moon - 4:59
# Fields of Gold - 3:40
# Fragile - 3:54
# Every Little Thing She Does Is Magic - 4:20
# De Do Do Do, De Da Da Da - 4:09
# If You Love Somebody Set Them Free - 4:14
# Let Your Soul Be Your Pilot (მოკლე ვერსია) - 4:29
# Russians - 3:57
# If I Ever Lose My Faith in You - 4:29
# When We Dance (მოკლე ვერსია) - 4:17
# Don't Stand So Close to Me - 4:03
# Roxanne - 3:12
# Roxanne '97 (პაფ დედის რემიქსი) - 4:33

### 2002 წლის გამოცემა 
# Message in a Bottle - 4:50
# Can't Stand Losing You - 3:00
# Englishman in New York - 4:28
# Every Breath You Take - 4:12
# Seven Days - 4:39
# Walking on the Moon - 5:03
# Fields of Gold - 3:40
# Fragile - 3:54
# Every Little Thing She Does Is Magic - 4:21
# De Do Do Do, De Da Da Da - 4:08
# If You Love Somebody Set Them Free - 4:15
# Brand New Day - 6:22
# Desert Rose (ჩებ მამისთან ერთად) - 4:47
# If I Ever Lose My Faith in You - 4:30
# When We Dance - 4:18
# Don't Stand So Close to Me - 4:00
# Roxanne - 3:10
# So Lonely - 4:47

## ჩარტები
## სერტიფიცირებები
## რესურსები ინტერნეტში
* ინფორმაცია სტინგის ოფიციალურ საიტზე

## სქოლიო 
კატეგორია:სტინგის კომპილაციური ალბომები
კატეგორია:The Police-ის კომპილაციური ალბომები
კატეგორია:1997 წლის კომპილაციური ალბომები
კატეგორია:1998 წლის კომპილაციური ალბომები
კატეგორია:2002 წლის კომპილაციური ალბომები
კატეგორია:A&M Records-ის კომპილაციური ალბომები
კატეგორია:ალბომები ჰიუ პეჯემის პროდიუსერობით
თუტმოს IV

**თუტმოს IV** - მეთვრამეტე დინასტიის მერვე ფარაონი. ფარაონ ამენჰოტეპ II-ის ძე. მეფობდა ძვ. წ. 1397-1388 წწ. (სხვა ვერსიით ძვ. წ. 1465-1455 ან 1420-1411 წწ.) . იბრძოდა აზიასა და ნუბიაში. ლეგენდის მიხედვით თუთმოს IV-ს ქვიშისაგან გაუწმენდია გიზის დიდი სფინქსი.

## ლიტერატურა
კატეგორია:ეგვიპტის ისტორია
კატეგორია:ეგვიპტის მეთვრამეტე დინასტიის ფარაონები
კატეგორია:დაბადების წელი უცნობია
თორისმონდი

**თორისმონდი**  (ან **თორისმუნდი**; )  (გ. 453)— ვესტგუთების მეფე. თეოდორიხ I-ის უფროსი შვილი. ქვეყანას მართავდა 451-453  წლებში. მამამისთან და თავის ძმასთან თეოდორიხ II-სთან ერთად ებრძოდა ჰუნების მეფე ატილას კატალაუნის ველზე და დაიჭრა კიდეც. ამ ომში მამამისის გარდაცვალების შემდეგ იგი გამოაცხადეს ვესტგუთების მეფედ. 

მეფობის მესამე წელს მის წინააღმდეგ შეთქმულება მოეწყო, რომლის სულისჩამდგმელები იყვნენ მისი ძმები თეოდორიხი და ფრიდერიხი,  რომლებიც ეყრდნობოდნენ რომაელების პარტიას და იმ გუთებს, რომლებიც არ მონაწილეობდნენ თორისმონდის მეფედ გამოცხადების პროცედურაში. მეფის ძმები მიიჩნევდნენ, რომ თორისმუნდის მოქმედება ხელს უშლიდა რომის იმპერიასთან მშვიდობიან თანაარსებობას. 453 წელს იგი ავად გახდა და როდესაც მას ვენიდან სისხლს უშვებდნენ მოკლეს. 

თორისმონდი მოკლეს ისევე როგორც ათაულფი და სიგერიხი, მაგრამ სრულიად საწინააღმდეგო მიზეზის გამო: ისინი მოკლეს  რომთან კავშირისათვის, ხოლო თორისმუნდი — რომთან მტრობისათვის.  

## ლიტერატურა
* იორდანი. გუთების წარმომავლობა. საიტზე აღმოსავლური ლიტერატურა
* ისიდორე სევილიელი. გუთების ისტორია. საიტზე აღმოსავლური ლიტერატურა
* ვესტგუთების მეფეთა ქრონიკა. საიტზე აღმოსავლური ლიტერატურა

კატეგორია:ვესტგუთების მეფეები
კატეგორია:გარდაცვლილი 453
კატეგორია:დაბადების წელი უცნობია
სომხეთი ევროვიზიის სიმღერის კონკურსზე

სომხეთის დებიუტი 2006 წლის ევროვიზიაზე იყო. სომხეთის წარმომადგენელი André სიმღერით „Without Your Love“ მე-8 ადგილი დაიკავა. შემდეგი მოანაწილე ჰაიკო იყო. მანაც ქვეყანას მე-8 ადგილი მოუტანა. უმაღლესი შედეგი სირუშომ მოუტანა 2008 წელს სიმღერით „Qele Qele“. 2009 წელს სომხეთის სახელით დუეტი წავიდა ”დები ინგა და ანუში, და სიმღერით ”ჯან-ჯან” მე-10 ადგილი აიღეს. 2010 წლის ევროვიზიაზე სომხეთმა მონაწილეობა დაადასტურა.

## მონაწილეები 
*საშუალო ადგილი :* **7,4**

## ხმის მიცემის ისტორია (2009-2009) 
*სომხეთმა* მისცა ყველაზე მეტი ქულა...

*სომხეთმა* მიიღო ყველაზე მეტი ქულა...

## რესურსები ინტერნეტში 
* 
* ARMTV/ევროვიზია სომხეთი
Ghost in the Machine (ალბომი)

***Ghost in the Machine*** — ინგლისური როკ-ჯგუფ The Police-ისმეოთხე სტუდიური ალბომი, რომელიც გამოიცა 1981 წელს.

## მიმოხილვა 
ალბომი გამოირჩევა ახალი ტალღის სტილისტიკით, რასაც თან ერთვის დაპროგრამირებული დასარტყამი ინსტრუმენტების ჟღერადობაც. განსაკუთრებული რეზონანსი იქონიეს ალბომის სინგლებმა „Invisible Sun“, „Every Little Thing She Does Is Magic“, „Spirits in the Material World“ და „Secret Journey“.

## სიმღერების სია
## პერსონალი 
* სტინგი – ბას გიტარა, ვოკალი, სინთეზატორი, საქსოფონი
* ენდი სამერსი – გიტარა, ვოკალი, სინთეზატორი
* სტიუარტ კოუპლენდი – დასარტყმელი საკრავები, ვოკალი, გიტარა

## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:The Police-ის ალბომები
კატეგორია:1981 წლის ალბომები
კატეგორია:A&M Records-ის ალბომები
კატეგორია:ალბომები ჰიუ პეჯემის პროდიუსერობით
კატეგორია:AIR Studios-ში ჩაწერილი ალბომები
მოზაიციზმი

**მოზაიციზმი** განისაზღვრება, როგორც, სულ მცირე ორი უჯრედული ხაზის არსებობა ინდივიდში ან ქსოვილში,რომლებიც გენეტიკურად განსხვავდებიან ერთმანეთისაგან, მაგრამ აქვთ საერთო წარმომავლობა– ვითარდებიან ერთი ზიგოტიდან. მოზაიციზმი ქალებში სომატური უჯრედების ორ განსხვავებულ პოპულაციას წარმოშობს. ერთი პოპულაცია მამისეული წარმოშობის აქტიურ X ქრომოსომას შეიცავს, მეორე– დედისეულს. ზოგადად, მუტაციები ჩნდება ერთეულ უჯრედებში განვითარების პრენატალურ ან პოსტნატალურ სტადიებზე და დასაბამს აძლევს უჯრედულ კლონებს, რომლებიც გენეტიკურად განსხვავდებიან ზიგოტისაგან.

## ლიტერატურა
* Карамышева Т. В., Матвеева В. Г., Шорина А. Р., Рубцов Н. Б. Клинический и молекулярно-цитогенетический анализ редкого случая мозаицизма по частичной моносомии 3р и частичной трисомии 10q у человека. Генетика, 2001, 37, 811—816.
* Ворсанов С. Г., Юров Ю. Б., Александров И. А. и др. Молекулярно-цитогенетическая диагностика наследственных болезней, связанных с различными аномалиями хромосом Х. Педиатрия 1989; 1: 78-80.

## რესურსები ინტერნეტში
* Сайт «Биология человека», статья «Мозаицизм клеток организма» 
* Сайт «Биология человека» статья «Генные наследственные болезни: мозаичные формы» 
* В. О. Шаронин, С. Г. Ворсанова, Н. А. Белова, М. В. Прыткина, Ю. Б. Юров, статья «Необычное проявление синдрома Клайнфелтера у мальчика 1,5 лет: молекулярно-цитогенетическая диагностика мозаичной формы полисомии хромосомы Х» 

კატეგორია:გენეტიკა